
ΔΕΛΤΙΟ ΤΥΠΟΥ

Ο πρόεδρος της ΚΕΔΕ, Νικήτας Κακλαμάνης, έκανε την ακόλουθη δήλωση, σχετικά με το πρόγραμμα «ΕΛΛ.Α.Δ.Α.»:

«Μετά από πολύμηνη «κύηση», το πρόγραμμα «ΕΛΛ.Α.Δ.Α.», που υποτίθεται ότι θα ήταν ο μοχλός στήριξης  του «Καλλικράτη», δόθηκε στη δημοσιότητα από τον κ. Ραγκούση, επιβεβαιώνοντας, για μία ακόμη φορά, τη πλήρη περιφρόνηση του, στο ανώτατο όργανο της Αυτοδιοίκησης , όπως είναι η ΚΕΔΕ (πρώην ΚΕΔΚΕ).

Nα σημειωθεί, μάλιστα, ότι το σχέδιο Προεδρικού Διατάγματος το πληροφορηθήκαμε από τα Μέσα Ενημέρωσης.

Από τις δεκατρείς παρατηρήσεις, που ομοφώνως είχε εισηγηθεί το διοικητικό συμβούλιο της ΚΕΔΕ, μόνο τρεις στην ουσία περιλήφθησαν στο σχέδιο  Π. Δ. του προγράμματος «ΕΛΛ.Α.Δ.Α.». 

Το κυριότερο απ’ όλα; Ούτε λέξη από πού θα βρεθούν τα υποτιθέμενα 4 δις ευρώ του προγράμματος, ούτε λέξη για το ποσοστό συμμετοχής του κράτους σε αυτά. ούτε λέξη από ποιους πόρους της Αυτοδιοίκησης θα αντληθούν, τινάζοντας, στη κυριολεξία, τον «Καλλικράτη» στον αέρα.

Προφανώς, για όλα αυτά ο κ. Ραγκούσης δεν έχει πάρει τις σχετικές εντολές από τη παρακυβέρνηση της χώρας, δηλαδή, την «περίφημη» Τρόικα.

Αγαπητοί συνάδελφοι, αυτοδιοικητικοί, Καλή Ανάσταση…»

